**ΤΗ ΚΗ’ ΤΟΥ ΜΗΝΟΣ ΝΟΕΜΒΡΙΟΥ**

**Του αγίου μάρτυρος Ειρηνάρχου και των συν αυτώ μαρτυρησάντων**

**Επτά αγίων Γυναικών και Ακακίου Πρεσβυτέρου**



**ΑΚΟΛΟΥΘΙΑ**

**(Συμπληρωθείσα υπό Αρχιμανδρίτου Ειρηνάρχου Θεοδώρου)**

**ΕΝ ΤΩ ΜΙΚΡΩ ΕΣΠΕΡΙΝΩ**

Μετά τον Προοιμιακόν, εις το «Κύριε εκέκραξα» ιστώμεν στίχους δ’ και ψάλλομεν τα εξής Προσόμοια.

**Ήχος δ’ . Έδωκας σημείωσιν.**

Ήλιος ανέτειλας, εκ Σεβαστείας, τρισόλβιε, πάσαν κτίσιν εφώτισας, Ειρήναρχε ένδοξε, αθλητών ακρότης. Ριφείς εν καμίνω, εδοκιμάσθης ως χρυσός, και μαρτυρίου το στέφος έλαβες· διο σου την πανίερον και φωτοφόρον πανήγυριν, εορτάζομεν σήμερον, αθλητά γενναιότατε.

Αίματι λουόμενος, της καρτεράς σου αθλήσεως, τω Κυρίω παρέστησας, Ειρήναρχε ένδοξε, εαυτόν προσφέρων καθαράν θυσίαν, ιερωτάτην προσφοράν, και ιερείον, τέλειον, άμωμον· διο ταις ικεσίαις σου, της εκκλησίας το πλήρωμα , εν ειρήνη συντήρησον, αθλητά παμμακάριστε.

Ύδατι ριπτόμενος, μεγαλομάρτυς Ειρήναρχε, και πυρί δαπανώμενος, το πάντιμον σώμά σου, σώον ετηρήθη. Εις τέλος ετμήθης, την ιεράν σου κεφαλήν, συν Ακακίω τω σε βαπτίσαντι, ομού συν Γυναιξί επτά, και βασιλείαν απέλαβες, την ουράνιον, ένδοξε, αθλοφόρε πανεύφημε.

Εξέλαμψε σήμερον, η θεία μνήμη σου όλβιε, και πιστών κατεφώτισε, συστήματα άριστα, των βροτών τας τάξεις. Ευφραίνεις παμμάκαρ, και καθηδύνεις αληθώς, πιστών καρδίας, προς σε βοώντων σοι· Ικέτευσον, Ειρήναρχε, τω σω Δεσπότη και Κτίστη σου, ίνα σώση εκ θλίψεως, και φθοράς τας ψυχάς ημών.

**Δόξα. Ήχος πλ. β’ .**

Σήμερον η πόλις της Σεβαστείας αγάλλεται, την του μάρτυρος μνήμην τιμώσα. Σήμερον των φιλεόρτων το σύστημα ευφραίνεται, ασπαζόμενον πόθω την του μάρτυρος εικόνα. Σήμερον η Εκκλησία καταστολίζεται, αίμασιν Ειρηνάρχου του πάνυ. Σήμερον η Οικουμένη πάσα πανηγυρίζει και ουρανός την γην επαινεί· ότι εύοσμον άνθος, τω Θεώ προσήνεγκε, τον καλλίνικον μάρτυρα, Ειρήναρχον τον θείον. Αυτού ταις ικεσίαις, Χριστέ ο Θεός σώσον τας ψυχάς ημών.

**Και νυν. Θεοτοκίον. Προεόρτιον. Ήχος πλ. β´.**

Σιών πανηγύριζε, Ιερουσαλήμ ευφραίνου. Πόλις Χριστού του Θεού υπόδεξαι τον Κτίστην, εν Σπηλαίω και Φάτνη χωρούμενον. Ανοίξατέ μοι πύλας, εισελθών εν αυταίς, όψομαι τον ως βρέφος σπαργανούμενον, και τη δρακί συνέχοντα την κτίσιν· ον υμνούσιν Άγγελοι, ακαταπαύστω φωνή Ζωοδότην Κύριον, το σώζοντα τον γένος ημών.

Φως ιλαρόν. Καταξίωσον Κύριε.

**Απόστιχα Ήχος β’ . Οίκος του Εφραθά.**

Μάξιμον τον δεινόν, κατήσχυνας, τρισμάκαρ, του Πνεύματος δυνάμει, και άρας τον σταυρόν σου, Χριστώ κατηκολούθησας.

Στ.: Δίκαιος ως φοίνιξ ανθήσει και ωσεί κέδρος η εν τω Λιβάνω πληθυνθήσεται.

Ακάκιον κλεινόν, Ειρήναρχον τον θείον, και όμιλον Γυναίων, επτάριθμον υμνείσθω, η των πιστών ομήγυρις.

Στ.: Πεφυτευμένος εν οίκω Κυρίου, εν αυλαίς του Θεού ημών εξανθήσει.

Ύδατι και πυρί, μακάριε, εισέδυς, και αβλαβής εφάνης, εις τέλος απετμήθης, την κάραν σου πανόλβιε.

**Δόξα. Τριαδικόν.**

Τριάδα την σεπτήν, ωμολόγησαν πάντες, οι άγιοι Κυρίου, του Πνεύματος τω σθένει, και βασιλείας έτυχον.

**Και νυν. Θεοτοκίον. Προεόρτιον.**

Η πόλις Βηθλεέμ, ευτρέπισον τω Κτίστη, το Σπήλαιον, την φάτνην, τα σπάργανα εν σοι γαρ, τεχθήναι παραγίνεται.

Νυν απολύεις. Τρισάγιον. Ότι σου εστιν...

**Απολυτίκιον. Ήχος δ’ . Ταχύ προκατάλαβε. Γερασίμου.**

Ειρηνης τον πρύτανιν, ομολογήσας πιστώς, της πλάνης τον τάραχον, κατέλιπες νουνεχώς, θεόφρον Ειρήναρχε· όθεν δι’ ύδατός τε, και πυρός ως διήλθες, έβης τροπαιοφόρος, προς ουράνιον λήξιν, ειρήνην και σωτηρίαν, πάσιν αιτούμενος.

**Δόξα. Και νυν. Θεοτοκίον (Παρακλητική).**

Το απ’ αιώνος απόκρυφον και Αγγέλοις άγνωστον μυστήριον· δια σου Θεοτόκε τοις επί γης πεφανέρωται, Θεός εν ασυγχύτω ενώσει σαρκούμενος, και Σταυρόν εκουσίως

υπέρ ημών καταδεξάμενος· δι’ ου αναστήσας τον πρωτόπλαστον, έσωσεν εκ θανάτου τας ψυχάς ημών.

**ΕΝ ΤΩ ΜΕΓΑΛΩ ΕΣΠΕΡΙΝΩ**

Εις το «Κύριε εκέκραξα» ιστώμεν στίχους στ’ , και ψάλλομεν τα εξής Προσόμοια. **Ήχος δ´. Ως γενναίον εν Μάρτυσι.**

Φοινιχθείσαν εν αίματι, της σαρκός σου ενδέδυσαι, πορφυρίδα ένδοξε, θεία χάριτι, και κορυφή ση διάδημα, επαναδησάμενος, αφθαρσίας και ζωής, του Σταυρού σου το τρόπαιον, Μάρτυς πάνσοφε, δεξιά περιφέρων, ώσπερ σκήπρον, τω Χριστώ συμβασιλεύεις, δια παντός ευφραινόμενος.

Στρατιώτης αήττητος, εγνωρίσθης Ειρήναρχε, του Σταυρού το όπλον δε συμφραξάμενος, προς συμπλοκήν εξελήλυθας, εχθρού πολεμήτορος, και κατέρραξας αυτόν, αριστεύσας λαμπρότατα, και τον στέφανον, ειληφώς τον της νίκης, εκ του μόνου, Αθλοθέτου και Δεσπότου, και εις αεί βασιλεύοντος.

Τοις τιμίοις σου πάθεσι, πάθος τίμιον ένδοξε, αθλητά Ειρήναρχε εξεικόνισας, και νικηφόρος γενόμενος, την άνω μητρόπολιν, μετά πάντων κατοικείς, αθλοφόρε, γηθόμενος, και θεουμένος, κατά μέθεξιν θείαν, δια τούτο, την σεπτήν σου και αγίαν, επιτελούμεν πανήγυριν.

**Έτερα γ’ . Ήχος πλ. β’ . Τριήμερος ανέστης Χριστέ.**

Αγώνας του σεπτού αθλητού, τους πόνους του οπλίτου Χριστού, ευφημούντες κατά χρέος οι πιστοί, βοήσωμεν Κυρίω. Αυτού ταις ικεσίαις, πάσης ανάγκης εξελού ημάς.

Ειρήνη σοι πολλή εκ Θεού, αθλήσαντι γεγένηται, και τον σάλον διελθόντι των δεινών Ειρήναρχε παμμάκαρ, γενναίε στρατιώτα και πρεσβευτά των ευφημούντων σε.

Συνήθλει σοι γυναίων χορός, και παίδων θείος όμιλος, συν τω θείω Ακακίω καρτερώς, τελούντι τον αγώνα, και πλάνην εκνευρούντι, Μάρτυς Ειρήναρχε μακάριε.

**Δόξα. Ήχος πλ. β’ .**

Τον αρχιποίμενα Χριστόν μιμησάμενος, και την νεότητά σου, μάρτυς, αρνησάμενος, την κεφαλήν σου τω δημίω παρέδωκας, την και ψυχήν σου χειρί Θεού εναπέθηκας.

Διο πρέσβευε, θείε Ειρήναρχε, τω Πατρί και τω Υίώ και Πνεύματι τω Αγίω, την ειρήνην τω κόσμω δωρήσασθαι και τάις ψυχαίς ημών το μέγα έλεος.

**Και νυν. Θεοτοκίον. Προεόρτιον. Ήχος πλ. β’ . Βύζαντος.**

Σπήλαιον ευτρεπίζου· η Αμνάς γαρ ήκει, έμβρυον φέρουσα Χριστόν. Φάτνη δε υποδέχου, τον τω λόγω λύσαντα, της αλόγου πράξεως, ημάς τους γηγενείς. Ποιμένες

αγραυλούντες, μαρτυρείτε θαύμα το φρικτόν· και Μάγοι εκ Περσίδος, χρυσόν και λίβανον και σμύρναν, τω Βασιλεί προσάξατε· ότι ώφθη Κύριος εκ Παρθένου Μητρός·

ον περ και κύψασα δουλικώς, η Μήτηρ προσεκύνησε, και προσεφθέγξατο τω εν αγκάλαις αυτής· Πως ενεσπάρης μοι, η πως μοι ενεφύης, ο Λυτρωτής μου και Θεός.

Είσοδος, το Φως ιλαρόν, το Προκείμενον της ημέρας, και τα Αναγνώσματα.

**Προφητείας Ησαΐου το Ανάγνωσμα. (Κεφ. 43, 9-14)**

Τάδε λέγει Κύριος· Πάντα τα έθνη συνήχθησαν άμα και συναχθήσονται άρχοντες εξ αυτών. Τις αναγγελεί ταύτα εν αυτοίς; η τα εξ αρχής, τις ακουστά ποιήσει ημίν; Αγαγέτωσαν τους Μάρτυρας αυτών, και δικαιωθήτωσαν. Και ειπάτωσαν αληθή. Γίνεσθέ μοι Μάρτυρες, και εγώ Μάρτυς Κύριος ο Θεός, και ο παις, ον εξελεξάμην, ίνα γνώτε και πιστεύσητε, και συνήτε, ότι εγώ ειμι. Έμπροσθέν μου ουκ εγένετο άλλος Θεός, και μετ εμέ ουκ έσται. Εγώ ειμι ο Θεός, και ουκ έστι πάρεξ εμού ο σώζων. Εγώ ανήγγειλα και έσωσα, ωνείδισα, και ουκ ην εν ημίν αλλότριος. Υμείς εμοί Μάρτυρες, και εγώ Κύριος ο Θεός, ότι απ' αρχής εγώ ειμι, και ουκ έστιν ο εκ των χειρών μου εξαιρούμενος. Ποιήσω, και τις αποστρέψει αυτό; Ούτω λέγει Κύριος ο Θεός, ο λυτρούμενος ημάς, ο Άγιος Ισραήλ.

**Σοφίας Σολομώντος το Ανάγνωσμα. (Κεφ. 3, 1-9)**

Δικαίων ψυχαί εν χειρί Θεού, και ου μη άψηται αυτών βάσανος. Έδοξαν εν οφθαλμοίς αφρόνων τεθνάναι. Και ελογίσθη κάκωσις η έξοδος αυτών, και η αφ' ημών πορεία

σύντριμμα, οι δε εισιν εν ειρήνη. Και γαρ εν όψει ανθρώπων εάν κολασθώσιν, η ελπίς αυτών αθανασίας πλήρης. Και ολίγα παιδευθέντες, μεγάλα ευεργετηθήσονται, ότι ο Θεός επείρασεν αυτούς, και εύρεν αυτούς αξίους εαυτού. Ως χρυσόν εν χωνευτηρίω εδοκίμασεν αυτούς, και ως ολοκάρπωμα θυσίας προσεδέξατο αυτούς. Και εν καιρώ επισκοπής αυτών αναλάμψουσι, και ως σπινθήρες εν καλάμη διαδραμούνται. Κρινούσιν έθνη, και κρατήσουσι λαών και βασιλεύσει αυτών Κύριος εις τους αιώνας, οι πεποιθότες επ' αυτόν, συνήσουσιν αλήθειαν, και οι πιστοί εν αγάπη προσμενούσιν αυτώ, ότι χάρις και έλεος εν τοις οσίοις αυτού, και επισκοπή εν τοις εκλεκτοίς αυτού.

**Σοφίας Σολομώντος το Ανάγνωσμα. (Κεφ. 5, 15-23 & 6, 1-3)**

Δίκαιοι εις τον αιώνα ζώσι, και εν Κυρίω ο μισθός αυτών, και η φροντίς αυτών παρά Υψίστω. Δια τούτο λήψονται το βασίλειον της ευπρεπείας, και το διάδηματου κάλλους εκ χειρός Κυρίου, ότι τη δεξιά αυτού σκεπάσει αυτούς, και τω βραχίονι υπερασπιεί αυτών. Ληψεται πανοπλίαν, τον ζήλον αυτού, και οπλοποιήσειτην κτίσιν εις άμυναν εχθρών. Ενδύσεται θώρακα, δικαιοσύνην, και περιθήσεται κόρυθα, κρίσιν ανυπόκριτον. Ληψεται ασπίδα ακαταμάχητον, οσιότητα, οξυνείδε απότομον οργήν εις ρομφαίαν. Συνεκπολεμήσει αυτώ ο κόσμος επί τους παράφρονας, πορεύσονται εύστοχοι βολίδες αστραπών, και ως από ευκύκλου τόξου τωννεφών, επί σκοπόν αλούνται, και εκ πετροβόλου θυμού πλήρεις ριφήσονται χάλαζαι. Αγανακτήσει κατ' αυτών ύδωρ θαλάσσης, ποταμοί δε συγκλύσουσιν αποτόμως.Αντιστήσεται αυτοίς πνεύμα δυνάμεως, και ως λαίλαψ εκλικμήσει αυτούς, και ερημώσει πάσαν την γην ανομία, και η κακοπραγία περιτρέψει θρόνους δυναστών.Ακούσατε ουν, Βασιλείς, και σύνετε, μάθετε, δικασταί περάτων γης, ενωτίσασθε οι κρατούντες πλήθους, και γεγαυρωμένοι επί όχλοις εθνών, ότι εδόθη παρά Κυρίουη κράτησις υμίν, και η δυναστεία παρά Υψίστου.

**ΕΙΣ ΤΗΝ ΛΙΤΗΝ, Ιδιόμελα. Ήχος α’ .**

Το μαρτύριον των Τεσσαράκοντα μαρτύρων, των εν Σεβαστεία μαρτυρησάντων, το σον μαρτύριον, μάρτυς Ειρήναρχε, προετοιμάζει. Την Ζωαρχικήν Τριάδα ωμολόγησας, Αυτή εαυτόν σου παρέστησας, θύμα ευωδέστατον, θυσία καθαρά, δώρον πολύτιμον. Διο παρρησίαν ηύρες προς τον Φιλάνθρωπον Θεόν, αίτησαι Αυτώ δωρηθήναι τω κόσμω την ειρήνην, και ταις ψυχαίς ημών το μέγα έλεος.

**Ήχος β’ .**

Η μνήμη σου, μάρτυς, συνεκάλεσε ημάς τους φιλεόρτους σήμερον, εν τω πανσέπτω ναώ σου, ίνα ύμνοις και ωδαίς πνευματικαίς ανευφημήσωμεν, σε το του Χριστού θείον σφάγιον, ο επορφύρωσε, ταις ρανίσι του αίματος, το θείον τέμενος, και κατεκόσμησε την Εκκλησία του Χριστού. Διο Ειρήναρχε μάρτυς, έλαβες παρά Θεού,

το στέφος το άφθιτον.

**Ήχος γ’ .**

Της νεότητος τα ηδέα κατεφρόνησας, και του Χριστού την αρίστην οδόν εβάδισας, τον σε αγαπήσαντα Θεόν ουκ ηρνήθης, αλλ’ υπέρ Αυτού το σον αίμα εξέχεας· διο

πρέσβευε τω Κυρίω και Θεώ ημών, υπέρ της του κόσμου ειρήνης, ως παρρησίαν έχων, μάρτυς Ειρήναρχε.

**Ήχος δ’ .**

Το του Κυρίου σου λόγιον· όστις ομολογήσει εν εμοί έμπροσθεν των ανθρώπων, ομολογήσω καγώ εν αυτώ έμπροσθεν του Πατρός μου του εν ουρανοίς, ουκ ηρνήσω·

διο και μεγάλως διεκήρυξας Πατέρα Ανάρχον, Υιόν Συνάναρχον και Πνεύμα το Πανάγιον, Τριάδα Ομοούσιον. Και σε ομολογούντι Χριστόν Υιόν είναι Θεού, η σπάθη

του δημίου την κάραν σου αφήρπασεν· διο και εύρες χάριν παρά Θεού, του θεραπεύειν πάσαν νόσον και πάσαν ασθένειαν, και τοις σοι προστρέχουσι πόθω δίδου

την ειρήνην και το μέγα έλεος.

**Δόξα. Ήχος γ’ .**

Ύδατι ριφθείς, αβλαβής διέμεινας· εν πυρί εβλήθης δεδεμένος, αλλά το Πνεύμα το Άγιον, σώον σε διεφύλαξε, παναοίδημε Ειρήναρχε, εις καταισχύνην του αλάστορος·

μανείς δε ο έπαρχος Μάξιμος, εκέλευσεν, αποτμηθήναι την κάραν σου.

**Και νυν. Θεοτοκίον. Προεόρτιον.**

Νυν προφητική πρόρρησις, πληρωθήναι επείγεται, μυστικώς η φάσκουσα· Και συ Βηθλεέμ γη Ιούδα, ουδαμώς υπάρχεις ελαχίστη εν τοις Ηγεμόσι, προευτρεπίζουσα

το Σπήλαιον· εκ σου γαρ μοι εξελεύσεται, ηγούμενος των Εθνών δια σαρκός, εκ Παρθένου Κόρης Χριστός ο Θεός, ος ποιμανεί τον λαόν αυτού, τον νέον Ισραήλ.

Δώμεν αυτώ άπαντες μεγαλωσύνην.

**Εις τον Στίχον. Ήχος δ´. Ως γενναίον εν μάρτυσιν.**

Τον επτάριθμον όμιλον, γυναικών ανυμνήσωμεν, εις Χριστόν Ειρήναρχον οδηγήσαντα, και του Βελίαρ τα δόκανα, τρανώς συντριψάμενον τη δυνάμει του Σταυρού, εγκωμίοις και άνθεσι καταστέψωμεν, την αυτού θείαν μνήμην και στεφάνοις, τη εικόνι επιθείναι, δεύτε Χριστού, φιλομάρτυρες.

Στ.: Δίκαιος ως φοίνιξ ανθήσει και ωσεί κέδρος η εν τω Λιβάνω πληθυνθήσεται.

Τη κελεύσει του Πνεύματος, ο λευΐτης Ακάκιος, ευπειθώς εβάπτισε τον Ειρήναρχον, και ο διώκτης εγένετο, του Πνεύματος άγιον και δοχείον ιερόν, οδοδείκτης λαμπρότατος, την ουράνιον, του Θεού βασιλείαν ο δεικνύων, και την άνω πολιτείαν, εις ην πολίτης εγένετο.

Στ.: Πεφυτευμένος εν οίκω Κυρίου, εν αυλαίς του Θεού ημών εξανθήσει.

Εβαπτίσθης εν ύδατι, εν πυρί και εν αίματι, αθλητά Ειρήναρχε, γενναιότατε, τον Ιησούν ωμολόγησας, διδάξας τοις άφροσι τον αιώνιον Θεόν, και ψευδή εναπέδειξας

τα σεβάσματα, των Ελλήνων, τρισμάκαρ, και την πλάνην, την ψευδόθεον ελέγξας, θεία δυνάμει του Πνεύματος.

**Δόξα. Ήχος πλ. δ’ .**

Δορυάλωτος Χριστού, γέγονας Ειρήναρχε, και έδεσμα ηδύ και σφάγιον ιερόν, τον εαυτόν σου προσενήνοχας τω Δεσπότη Χριστώ. Σύναθλος γενόμενος τω Ακακίω τω

Πρεσβυτέρω τω σε βαπτίσαντι, και επταρίθμω ομίλω Γυναικών, συν τω θείων Παίδων χορώ, την Εκκλησίαν του Χριστού κατερπορφύρωσας, τοις τιμίοις σου αίμασι. Και εν ουρανώ μετά Αγγέλων χοροβατείς, και αγίων συναγάλλεσαι· και τη Τριάδι συνομιλείς. Διο πρέσβευε, πνευματοφόρε αθλητά, τω Πανοικτίρμονι Θεώ, δωρηθήναι τω κόσμω ειρήνην, και ταις ψυχαίς ημών το μέγα έλεος.

**Και νυν. Θεοτοκίον. Προεόρτιον. Ήχος πλ. δ’ .**

Υπόδεξαι Βηθλεέμ, την του Θεού Μητρόπολιν, φως γαρ το άδυτον, επί σε γεννήσαι ήκει. Άγγελοι θαυμάσατε εν ουρανώ, άνθρωποι δοξάσατε επί της γης, Μάγοι εκ Περσίδος το τρισσόκλεον δώρον προσκομίσατε. Ποιμένες αγραυλούντες, τον τρισάγιον ύμνον μελωδήσατε. Πάσα πνοή αινεσάτω τον Παντουργέτην.

Νυν απολύεις. Τρισάγιον. Ότι Σου εστιν...

**Απολυτίκιον. Ήχος δ’ . Ταχύ προκατάλαβε. Γερασίμου.**

Ειρήνης τον πρύτανιν, ομολογήσας πιστώς, της πλάνης τον τάραχον, κατέλιπες νουνεχώς, θεόφρον Ειρήναρχε· όθεν δι’ ύδατός τε, και πυρός ως διήλθες, έβης τροπαιοφόρος, προς ουράνιον λήξιν, ειρήνην και σωτηρίαν, πάσιν αιτούμενος.

**Δόξα. Και νυν. Θεοτοκίον (Παρακλητική).**

Το απ’ αιώνος απόκρυφον και Αγγέλοις άγνωστον μυστήριον· δια σου Θεοτόκε τοις επί γης πεφανέρωται, Θεός εν ασυγχύτω ενώσει σαρκούμενος, και Σταυρόν εκουσίως

υπέρ ημών καταδεξάμενος· δι’ ου αναστήσας τον πρωτόπλαστον, έσωσεν εκ θανάτου τας ψυχάς ημών.

**ΟΡΘΡΟΣ**

**Μετά την α Στιχολογίαν τα Καθίσματα. Ήχος δ’ . Ταχύ προκατάλαβε.**

Δημίου κατέλιπες την σπάθην, μάρτυς Θεού· Χριστώ ηκολούθησας θεία κελεύσει σοφέ, Ειρήναρχε ένδοξε. Έλαβες ως ρομφαίαν, τον Σταυρόν του Κυρίου· έκαυσας των ειδώλων την ψευδόθεον πλάνην, διο κατηξιώθης θείων ελλάμψεων.

**Δόξα. Έτερον. Ήχος πλ. α’ . Τον συνάναρχον Λόγον.**

Αρετών ταις ιδέαις καταστραπτόμενος, μαρτυρίω τω φέγγει ωραϊζόμενος, υπέρ ήλιον σοφέ, εκλάμπεις αδαμάντινε, και φωτίζεις αληθώς, τους εκτελούντάς σου πιστώς, την μνήμην την φωτοφόρον, Ειρήναρχε αθλοφόρε, και προσκυνούντας τα λείψανα.

**Και νυν. Θεοτοκίον. Όμοιον. Προεόρτιον.**

Βηθλεέμ ετοιμάζου τα προς υπάντησιν, της Παρθένου Μαρίας και Θεομήτορος, ιδού γαρ έρχεται προς σε, έμβρυον φέρουσα, τον συνάναρχον Πατρί, και τω Πνεύματι αεί, Χριστόν Ον εν τω Σπηλαίω γεννήσει, και μετά τόκον, Παρθένον πάλιν οφθήσεται.

**Μετά την β’ Στιχολογίαν. Ήχος δ’ . Ο υψωθείς εν τω Σταυρώ.**

Οι στρατιώται του Χριστού οι γενναίοι, αγωνισάμενοι καλώς τον Βελίαρ, ολοτελώς εβύθισαν αιμάτων ταις ροαίς· λίθοις δε συνθλώμενοι, και τεμνόμενοι ξίφει, και πυρί καιόμενοι, και εις ύδωρ βληθέντες, στεφανηφόροι ώφθησαν σαφώς όθεν τιμώνται και πίστει δοξάζονται.

**Δόξα. Και νυν. Θεοτοκίον. Προεόρτιον. Ήχος δ’ . Ταχύ προκατάλαβε.**

Παρθένοι προεξάρξατε, τη της Παρθένου χαρά. Μητέρες αινέσατε, την προπομπήν της Μητρός, Χριστού του Θεού ημών. Μάγοι συν τοις Αγγέλοις, συν ημίν οι Ποιμένες·

έρχεται γαρ εν πόλει, Βηθλεέμ του γεννήσαι, Υιόν τον προ αιώνων Θεόν, σώζοντα κόσμον φθοράς.

**Μετά τον Πολυέλεον Κάθισμα. Ήχος α’ .Τον τάφον σου Σωτήρ.**

Το άνθος του Χριστού, τον Ειρήναρχον πάντες, υμνήσωμεν πιστοί, και δοξάσωμεν άμα, τον θείον Ακάκιον, και Γυναίων τον όμιλον, τους δοξάσαντας, την εκκλησίαν Κυρίου, και εκπλήξαντας, τας ουρανίους δυνάμεις, αυτών κατορθώμασιν.

**Δόξα. Ήχος πλ. δ’ . Την Σοφίαν και Λόγον.**

Του δημίου το ξίφος καταλιπών, τον Σταυρόν του Κυρίου αναλαβών, Ειρήναρχε ένδοξε, των μαρτύρων απάνθισμα, των αθλητών ομόσκηνε, οικήτορ του Πνεύματος, Παραδείσου πολίτα, Αγγέλων συνόμιλε. Πάντες σοι βοώμεν οι πιστοί κατά χρέος· βοήθησον Άγιε, τους εις σε καταφεύγοντας, ταις λιταίς μεσιτείαις σου, πρέσβευε Χριστώ τω Θεώ, των πταισμάτων άφεσιν δωρήσασθαι, τοις εορτάζουσι πόθω, την ετήσιαν μνήμην σου.

**Και νυν. Θεοτοκίον. Προεόρτιον. Ήχος πλ. δ’ . Το προσταχθέν μυστικώς.**

Των Γενεθλίων του Χριστού τα προεόρτια, επιτελούντες οι πιστοί πανηγυρίσωμεν, και αξίως άπαντες προϋπαντήσωμεν, ως Μάγοι δωροφορούντες τας αρετάς, και άδοντες

των Αγγέλων άσμα καινόν, τω εκ Κόρης Θεόπαιδος, εν Βηθλεέμ άνευ σποράς, τικτομένω Θεώ ημών· ον δοξάζει τα σύμπαντα.

**Είτα οι Αναβαθμοί. Το α’ Αντίφωνον του δ’ ἤχου.**

Προκείμενον: Δίκαιος ως φοίνιξ ανθήσει και ωσεί κέδρος η εν τω Λιβάνω πληθυνθήσεται.

Στίχος: Πεφυτευμένος εν οίκω Κυρίου, εν αυλαίς του Θεού ημών εξανθήσει.

**Ευαγγέλιον (Λουκ. ΚΑ , 12-19):**

Είπεν ο Κύριος τοις εαυτού μαθηταίς· προσέχετε από των ανθρώπων...

Ο Ν ψαλμός.

Δόξα: Ταις του Αθλοφόρου...

Και νυν: Ταις της Θεοτόκου...

Στ.: Ελεήμον, Ελέησόν με ο Θεός κατά το μέγα έλεός σου, και κατά το πλήθος των οικτιρμών σου εξάλειψον το ανόμημά μου.

**Ιδιόμελον. Ήχος β’ .**

Αθλοφόρε Κυρίου, μεγαλομάρτυς Ειρήναρχε, γνήσιε μαθητά του αρχιποίμενος Χριστού· επιάνθη η γη τω αίματί σου τω τιμίω, και καρποφορήσασα εποίησε καρπούς

εκατονταπλασίονας. Συ αθλητά, εδείχθης το προοίμιον των Τεσσαράκοντα Μαρτύρων· συν σοι δε συναγάλλονται και συμπροσεύχονται, υπέρ των ψυχών ημών.

Σώσον ο Θεός τον λαόν σου...

**Ωδή α' Ήχος πλ. β’. Ως εν ηπείρω πεζεύσας**

Εκ των σκανδάλων του βίου και των παθών, των παρενοχλούντων με, ειρηνεύσας μου τον νουν, Αθλητά Ειρήναρχε την σην, ευφημήσαι γαληνώς μνήμην αξίωσον.

Ιερονίκους στεφάνους ως Αθλητής, ειληφώς Ειρήναρχε, μετετέθης εκ της γης, προς ειρήνην άμαχον και φως, και ζωήν αληθινήν μακαριώτατε.

Ρείθροις αιμάτων την φλόγα των διωκτών, κατασβέσας ήρδευσας, διανοίας των πιστών, αναθάλλειν έρωτα ζωής, αιωνίου ευσεβώς Μάρτυς Ειρήναρχε.

**Θεοτοκίον.**

Η τον αχώρητον Λογον τη ση γαστρί, χωρηθέντα τέξασα, θεοχώρητε σκηνή, της στενοχωρούσης με δεινώς, τρικυμίας των κακών Αγνή απάλλαξον.

**Ωδή γ'. Ουκ έστιν άγιος ως συ.**

Νευρούσαι σθένει θεϊκώ, και χωρείς προς αγώνας, θαρσαλέως παμμάκαρ, υπομένων αικισμούς, και στρέβλας των δυσμενών, αθλοφόρε, Μαρτυς γενναιότατε.

Ισχύν σοι δίδωσι Χριστός, Αθλοθέτης ο μέγας, διολέσαι την πλάνην, και αισχύναι τον εχθρόν, καυχώμενον αναιδώς, και εικαίως, Μάρτυς φρυαττόμενον.

Καθείλε πόνοις ανδρικοίς, τον αρχέκακον όφιν, ο χορός των Αγίων, εναθλήσας κραταιώς, και μάστιγας και δεσμά, υπομείνας, σθένει θείου Πνεύματος.

**Θεοτοκίον**

Ην είδε πάλαι Ιακώβ, από γης τεταμένην, προς ουράνιον ύψος, θείαν κλίμακα σαφώς, Μαρίαν το καθαρόν, του Δεσπότου, μέλψωμεν παλάτιον.

**Κάθισμα. Ήχος δ’ . Ο υψωθείς.**

Γη και υγρά τους καρτερούς σου αγώνας, κατεμερίσθη Αθλητά γενναιόφρον, δι' ων της πλάνης έλυσας το φρύαγμα, και την υπερκόσμιον, μετά πάντων Μαρτύρων, δόξαν αιωνίζουσαν, εκληρώσω παμμάκαρ. Αλλ' υπέρ πάντων πρέσβευε Χριστώ, των σε τιμώντων, τρισμάκαρ Ειρήναρχε.

**Δόξα. Έτερον. Ήχος δ’ . Ταχύ προκατάλαβε.**

Ειρήνης συνώνυμος, μάρτυς Χριστού του Θεού, αξίως απείληφας παρά Δεσπότου Χριστού, το στέφος το άφθαρτον. Συ γαρ και ηγωνίσω υπέρ της αληθείας, ήλεγξας

των ειδώλων την αυθάδειαν μάκαρ, διο αιτούμεν εν πίστει, ρύσαι τους δούλους σου.

**Και νυν. Θεοτοκίον. Όμοιον. Προεόρτιον.**

Ενθέως ευφραίνεται, η κτίσις σήμερον Χριστός γαρ ο Κύριος, ο του Θεού μου Υιός, εκ Κόρης γεννάται Αγνής άπαν το των ανθρώπων, γένος αθανατίζων, λύων και την κατάραν, της προμήτορος Εύας· διο ως Ευεργέτη ημών, άσμα προσάξωμεν.

**Ωδή δ'. Χριστός μου δύναμις**

Νομίμως έδραμες, νομίμως ήθλησας, και νομίμως εστέφθης τω του Θεού, νόμω κρατυνόμενος, και απαράτρωτον σαυτόν, συντηρών Μακαριώτατε.

Μη στέργων ένδοξε, τη πλάνη νήχεσθαι, τη θεογνωσία ως νουνεχής, χαίρων προσκεχώρηκας, φως νοερόν αναλαβών, και φωστήρ αποδεικνύμενος.

Ουδόλως έκρυψε, βυθός δεξάμενος, σε πανόλβιε Μάρτυς επεγνωκώς, θείων παθημάτων σε, παναληθέστατον Χριστού, όντα Μάρτυρα Ειρήναρχε.

Ιερουργούμεναι, και προθυόμεναι, και ξεόμεναι άμα και τω πυρί, πάντοθεν φλεγόμεναι, ουκ εξηρνήσασθε Χριστόν, Αθλοφόροι αξιΰμνητοι.

**Θεοτοκίον**

Παρθένος έμεινας, μετά την κύησιν, ώσπερ ης προ του τόκου, ότι Θεόν, Λογον απεκύησας, τον λυτρωσάμενον ημάς, μεσιτεία σου Πανάμωμε.

**Ωδή ε’ . Τω θείω φέγγει σου αγαθέ.**

Ρομφαία τέτρωται ο εχθρός, της υπομονής της καρτεράς, του γενναιόφρονος Μάρτυρος, και ταις τούτου πτέρναις καθυποτέτακται, και γέλως καθοράται και καταισχύνεται.

Ο πους σου έστη προφητικώς, Μάρτυς εν ευθύτητι σοφέ, απεριτρέπτω φρονήματι, καθυποσκελίζων τον πολυμήχανον, ταις τρίβοις μαρτυρίου καλλωπιζόμενος.

Συ την κακίαν των διωκτών, άκακος ακέραιος οφθείς, Μάρτυς απώσω Ειρήναρχε, και τη τελειώσει σου τη δι’ αίματος, στεφάνοις αφθαρσίας κατεστεφάνωσαι.

**Θεοτοκίον**

Νοήσας πόρρωθεν μυστικώς, ο των Προφητών θεολαμπής, χορός Παρθένε Θεόνυμφε, θείου τοκετού σου βάθος απόρρητον, συμβόλοις ιεροίς σε προδιεχάραξε.

**Ωδή ς'. Του βίου την θάλασσαν.**

Επέβης τοις ύδασι, κυβερνώμενος χερσι, ζωαρχική Ειρήναρχε, και διεσώθης τούτοις των διωκτών, βυθίσας σεβάσματα, προσευχή επιμόνω ιερώτατε.

Μικρών αντωνούμεναι, τα μεγάλα εαυτάς, τοις αικισμοίς εξέδωκαν, αι ιεραί Γυναίκες τον πτερνιστήν, της Εύας εν πνεύματι, θανατώσασαι όφιν τον αρχέκακον.

Οι παίδες οι άγιοι, ιερεία καθαρά, και προσφοραί ολόκληροι, τω τυθέντι ως θύμα αληθινώ, αμνώ προσηνέχθησαν, εις οσμήν ευωδίας αγαλλόμενοι.

**Θεοτοκίον**

Ιδού νυν σεσάρκωται, εξ αιμάτων σου αγνών, Παρθενομήτορ Κυριος, και τοις βροτοίς ενούται δίχα τροπής, δι' άφατον έλεος, την ημών σωτηρίαν εργαζόμενος.

**Κοντάκιον. Ήχος πλ. δ’ . Τη Υπερμάχω.**

Εξ ουρανού την θείαν κλήσιν προσδεξάμενος, και των ειδώλων μάκαρ, πλάνην αρνησάμενος, της Τριάδος σκεύος τίμιον ανεδείχθης· αλλ’ ως Μάρτυς του Χριστού μακαριώτατε, σαις πρεσβείαις εκ κινδύνων ελευθέρωσον, τους σοι κράζοντας· χαίρε, μάρτυς πολύαθλε.

**Ο Οίκος.**

Ήκουσας ουρανόθεν τον Θεόν σοι βοώντα, την κλήσιν της Αυτού σωτηρίας. Και ειδώλων εάσας τιμήν, προς Χριστόν ανέδραμες ταχύ Άγιε· και οι συνόντες έκθαμβοι

γενόμενοι, υμνούντες είπον·

Χαίρε, μαρτύρων Χριστού το κλέος·

χαίρε, Αγίων Θεού η δόξα.

Χαίρε, μετανοίας της θείας υπόδειγμα·

χαίρε, καρτερίας στερρότατον στήριγμα.

Χαίρε, ότι των δαιμόνων κατεπάτησας ισχύν·

χαίρε, ότι των Αγγέλων κατεκόσμησας αρχήν.

Χαίρε, των αθλοφόρων το λαμπρότατον στέφος·

χαίρε, το των Μαρτύρων ευωδέστατο άνθος.

Χαίρε, φαιδρόν της πίστεως γνώρισμα·

χαίρε, πιστών λαμπρόν καταγώγιον.

Χαίρε, βροτών ιλαρά θυμηδία·

χαίρε, θνητών ιερά προσδοκία·

**Χαίρε, μάρτυς πολύαθλε.**

**Συναξάριον.**

Τη ΚΗ´ του αυτού μηνός, μνήμη του Αγίου Μάρτυρος Ειρηνάρχου, και των συν αυτώ επτά Αγίων γυναικών, και Ακακίου Πρεσβυτέρου του και βαπτίσαντος αυτόν. Συν αυτοίς εμαρτύρησε και Παίδων θείος χορός.

**Στίχοι.**

Τον Ειρήναρχον η φονεύτρια σπάθη, Σω, Σώτερ, Ειρήναρχε συντάττει μέρει.

Ειρήναρχος κάτθανε εικάδι ογδοάτη ξίφει.

Εις τας επτά Γυναίκας.

Έδειξε νεκράς εν Σεβαστεία πόλει Γυναίκας επτά πανσεβάστους το ξίφος. Εικάδι ογδοάτη τάμε Γυναικών κάρας άορ.

Εις τον Ακάκιον.

Θύτης τε εν γη και ουρανώ υπάρχεις, Τον Θεόν επέτυχας τμηθείς την κάραν. Ογδοάτη εικάδι Ακάκιον άορ κατέπεφνεν.

Εις τους Παίδας.

Παίδων θείος όμιλος Θεόν εξύμνει, Αυτόν δε προσήνεγκε Θεώ η σπάθη.

Ανήβων παίδων δαμίου άορ ανείλε βίον.

Ειρήναρχος ο Μάρτυς εγένετο από της πόλεως Σεβαστείας. Νέος δε ων την ηλικίαν, δήμιος την τάξιν υπήρχε, και τιμωρουμένων των αγίων Μαρτύρων, αυτός εξυπηρέτει

εν ταις κολάσεσιν. Εταζομένων δε γυναικών χριστιανών, επί της βασιλείας Διοκλητιανού, παρά Μαξίμου άρχοντος Σεβαστείας, φωτίζεται την ψυχήν ο Ειρήναρχος υπό της θείας χάριτος του Χριστού, ως έβλεπε τας γυναίκας υπέρ Χριστού ανδριζομένας και καταισχυνούσας τον τύραννον δια των παρ' αυτών γενομένων θαυμάτων. Όθεν, παρρησία ομολογήσας τον Χριστόν και εαυτόν ανακηρύττων χριστιανόν, πρώτον μεν τη του άρχοντος προστάξει εν τη λίμνη απερρίφη. Έπειτα εκ της λίμνης ζων εξελθών, εις κάμινον εμβάλλεται πυρός. Και ταύτης παραδόξως διασωθείς, την κεφαλήν αποτέμνεται συν Ακακίω τω Πρεσβυτέρω, τω τούτον βαπτίσαντι.

Τη αυτή ημέρά, μνήμη του Οσίου Πατρός ημών και Ομολογητού Στεφάνου του Νέου.

**Στίχοι.**

Πληγείς, Νέε Στέφανε, την κάραν ξύλω, Εύρες πρεπόντως ουχί γηράσκον στέφος.

Ος υπήρχεν επί της βασιλείας Αναστασίου, του και Αρτεμίου καλουμένου, πατριαρχούντος του εν αγίοις Γερμανού, γέννημα και θρέμμα της βασιλίδος των πόλεων και χριστιανών γονέων υιός, Ιωάννου και Άννης. Ούτος εξ απαλών ονύχων τοις γράμμασιν εσχόλαζε και καθ ἑκάστην μετά της μητρός τη του Θεού Εκκλησία παρήδρευε, τη νηστεία και τη σκληραγωγία εαυτόν εκδούς· όθεν και το αγγελικόν περιτίθεται σχήμα, τω εκκαιδεκάτω χρόνω της ηλικίας αυτού. Ευθύς ουν επί πλέον προς τους πνευματικούς αγώνας εαυτόν επιδίδωσι, πάσας τας του σώματος περικόπτων ορμάς. Ου πολύ το εν μέσω, και ο θεσπέσιος Ιωάννης, ο τούτου καθηγούμενος, εν ειρήνη ανεπαύσατο και ο μακάριος Στέφανος την επιστασίαν τούτου εγχειρίζεται, εν τω περιωνύμω βουνώ του αγίου Αυξεντίου, διανύων τον ασκητικόν δίαυλον.

Επεί δε ο των ζιζανίων σπορεύς, πόλεμον άσπονδον ήγειρε κατά της Εκκλησίας, του μη προσκυνείν τας αγίας και σεπτάς εικόνας· Λέων δε ην όργανον τούτου, ο εξ Ισαυρίας ορμώμενος· αλλ αὐτὸς μεν της παρούσης ζωής απερράγη, υπό του μακαρίου Γερμανού αποκρουσθείς και διελεγχθείς ικανώς. Το δε εκείνου σκαιότατον γέννημα, Κωνσταντίνός φημι ο Κοπρώνυμος, μείζονα δεινά κατειργάσατο, πορθών και καταστρέφων την Εκκλησίαν και τας ιεράς Εικόνας πυρί κατακαίων και τους Μοναχούς εξορία και διαφόροις βασάνοις υποβάλλων. Ούτος μαθών και περί του αγίου Στεφάνου, ως προσκυνεί τας αγίας Εικόνας και αιρετικόν αυτόν αποκαλεί, μη πειθαρχών αυτώ, μηδέ υπογράψαι ανέχεται τη αιρέσει, αποστείλας εκράτησεν αυτόν. Και μετά μυρίας αικίας, κατέκλεισεν αυτόν εν τη φυλακή, τη λεγομένη Πραιτώριον, εν ω εφρουρούντο και έτεροι Μοναχοί λογάδες, εκ διαφόρων τόπων δι αὐτὸ τούτο συναθροισθέντες, τον αριθμόν τεσσαράκοντα δύο· και άλλοι, οι περί Πέτρον και Ανδρέαν, εκ διαφόρων χωρών, τον αριθμόν τριακόσιοι, οι μεν ρίνας, οι δε ώτα, άλλοι όμματα αφηρημένοι και χείρας και γενειάδας· ους ευρών ο μακάριος Στέφανος, ησπάζετο και προς τους αγώνας υπήλειφε, πάσαν μοναχικήν κατάστασιν και ακολουθίαν εν τω Πραιτωρίω διατελών.

Μαθών δε τούτο ο βασιλεύς και ότι το Πραιτώριον Μοναστήριον γέγονε δια του Στεφάνου, πληρωθέντος ήδη ενδεκαμηνιαίου χρόνου από της εις το Πραιτώριον τούτου καθείρξεως, εκβάλλεται της φυλακής και εις γην ρίπτεται, λίθοις βαλλόμενος και ξύλοις τυπτόμενος. Εις δε τις των φονώντων λαβόμενος ξύλου και κρούσας κατά

της μήνιγκος, ανείλε τον Άγιον, της αγίας αυτού διαρραγείσης κεφαλής εκ του κρούσματος και την τιμίαν αυτού ψυχήν τω Θεώ παρατίθησιν. Οι δε λοιποί των δημίων έσυρον αυτόν επί της λεωφόρου, γυμνόν και νεκρόν το σώμα· αι τε χείρες και πόδες αυτού, λίθοις προσκρούοντες, συνετρίβοντο και οι δάκτυλοι συν τοις όνυξιν απεσπώντο, έως και τις των του αλάστορος θεραπευτών, λίθον μέγιστον ακοντίσας, την γαστέρα του Οσίου διέρρηξε και αυτίκα πάσαι αι των σπλάγχνων συνθέσεις εις γην εξεχύθησαν. Και κάπηλός τις δαυλόν εκ του πυρός ανελόμενος και κρούσας κατά της κεφαλής και εις δύο μέρη ταύτην διατεμών, τον εγκέφαλον επί την γην έρριψε. Το δε τίμιον αυτού λείψανον παρά των μιαρών εκείνων εν τω πελάγει ερρίφη· ύστερον δε παρά ευλαβών τινων ετάφη, εν ω νυν κατάκειται τάφω.

Τη αυτή ημέρα, ο Άγιος Ανδρέας, συρόμενος κατά γης, δια την των αγίων Εικόνων προσκύνησιν, τελειούται.

**Στίχοι.**

Εκ γης επλάσθην, γη με δη και κτεινάτω· Πλάστου γαρ αυτής Ανδρέας τιμώ τύπους.

Τη αυτή ημέρα, ο Άγιος Πέτρος, τυπτόμενος υπέρ των αγίων Εικόνων, τελειούται.

**Στίχοι.**

Αν εικόνων τύπτωσι τον Πέτρον χάριν, Εύρωσιν αυτόν πέτρινον τω σαρκίω.

Τη αυτή ημέρα, η Αγία Άννα, τυπτομένη προς το κατειπείν του αγίου Στεφάνου, τελειούται.

**Στίχοι.**

Μάστιξιν Άνναν ευτόνως τετυμμένην, Έδειξε Χριστός ευπρεπώς εστεμμένην.

Τη αυτή ημέρα, μνήμη των Αγίων Μαρτύρων, των συμμαρτυρησάντων τω αγίω Στεφάνω, υπέρ των αγίων Εικόνων· ον τα ονόματα, Βασίλειος, Στέφανος, Ιωάννης ο από Λεγαταρίων, δύο Γρηγόριοι και έτεροι.

**Στίχοι.**

Τιμώντες εικόνισμα σαρκός σου, Λόγε, Θνήσκουσιν οι Άγιοι βίαιον μόρον.

Πολλοί των στρατιωτών, Ορθόδοξοι όντες, αποταξάμενοι τω βίω, γεγόνασι Μοναχοί· τους τοιούτους δε ο παράνομος τιμωρησάμενος βασιλεύς, του βίου υπεξήγαγε. Και γαρ ένα εξ αυτών, Βασίλειον καλούμενον, εκκαλούμενος προς την εαυτού πλάνην και μη πειθόμενον ευρών, αλλά την προσκύνησιν των αγίων Εικόνων σέβεσθαι ειπόντα, λαξ κατά της γαστρός αυτόν κρούσας, τα έγκατα εξέχεε, και ούτως ετελεύτησεν. Άλλος, εγκλεισθείς εν τω Σωσθενίω, ρινοκοπηθείς, εν Χερσώνι εξωρίσθη· και μέλλων φονευθήναι, έφυγεν εις Χαζαρίαν, εν η και Επίσκοπος γέγονε και ύστερον ετελειώθη. Έτερος δε, Στέφανος τούνομα, εις Σουγδαΐαν εξωρίσθη· και πολλούς ωφελήσας, τέλος εύρε του βίου. Ομοίως δε και Γρηγόριοι δύο συν άλλοις πολλοίς εξορισθέντες, ετελεύτησαν. Αλλά και Ιωάννης ο από λεγαταρίων, εν Δαφνουσία εξορισθείς, και τυπτόμενος συχνώς, τον βίον απέλιπε.

Τη αυτή ημέρα, μνήμη του εν αγίοις Πατρός ημών Θεοδώρου Επισκόπου γενομένου Θεοδοσιουπόλεως Αρμενίας, επί της βασιλείας Μαυρικίου.

Τη αυτή ημέρα, οι Άγιοι Μάρτυρες Τιμόθεος και Θεόδωρος, οι Επίσκοποι· Πέτρος, Ιωάννης, Σέργιος, Θεόδωρος και Νικηφόρος, οι Ιερείς· Βασίλειος και Θωμάς, οι Διάκονοι· Ιερόθεος, Δανιήλ, Χαρίτων, Κομάσιος, Ευσέβιος, οι Μοναχοί· και Σωκράτης, Ετιμάσιος, εν Τιβεριουπόλει ξίφει τελειούνται.

**Στίχοι.**

Εις τους δύο Επισκόπους. Ο Τιμόθεος συν Θεοδώρω άμα, Τιμή Θεού δώρόν τε ώφθησαν μάλα.

Εις τους πέντε Ιερείς.

Πρώην θύοντες αγνοτάτην θυσίαν, Έπειθ ἑαυτοὺς θυσίαν προσήξατε.

Εις τους δύο Διακόνους.

Όπου ο Χριστός εστιν, ως αυτός λέγει, Διακονούντες οι πάρεστ ἀθλοφόροι.

Εις τους εξ Μοναχούς.

Οι εξ Μοναχοί εκκοπέντες τω ξίφει, Εξαπτέρυξι συμπαρίστανται Νόοις.

Εις τον Ετιμάσιον.

Αφαιρεθείσης συλλαβής πρώτης, μάκαρ, Κλήσις παριστώ ην έχεις τιμήν άνω.

Όταν, εβασίλευσεν ο Ιουλιανός ο Παραβάτης εν έτει τξα (361), μεγάλην μανίαν και οργήν έδειξε κατά των Χριστιανών· όθεν, επρόσταξε όλους τους ηγεμόνας να βασανίζωσι τους χριστιανούς με όσας τιμωρίας δυνηθώσι. Ταύτην δε την προσταγήν μαθών ο της Νικαίας Κομενταρήσιος, εκήρυξεν εις όλην την Νικαίαν, ότι όσοι πιστεύουσιν εις τον Εσταυρωμένον, η να αρνηθώσι την πίστιν των και να θυσιάζωσιν εις τα είδωλα, η θα δοκιμάσωσιν ανεκδιηγήτους βασάνους. Τούτο μαθόντες πολλοί χριστιανοί, ως εν ενί στόματι εφώναξαν άπαντες: Ημείς δεν δυνάμεθα να αρνηθώμεν Χριστόν τον αληθινόν Θεόν, και να θυσιάσωμεν εις είδωλα κωφά και αναίσθητα. Όθεν, άλλοι μεν εξ αυτών με διαφόρους τιμωρίας βασανισθέντες απέθανον, άλλοι δε διεσκορπίσθησαν εις όρη και ερημίας, και άλλοι διεσπάρησαν εις διαφόρους πόλεις.

Από τους χριστιανούς δε τούτους ήσαν και οι Άγιοι Τιμόθεος, Κομάσιος, Ετιμάσιος, Ευσέβιος, και Θεόδωρος· οι οποίοι αφήκαν την Νίκαιαν, και επορεύθησαν εις την Θεσσαλονίκην. Επειδή δε και εκεί οι πολίται υπήκουον εις τα ασεβή θελήματα του αποστάτου, ανεχώρησαν και υπήγον εις την Τιβεριούπολιν, ήτοι εις την Στρώμνιτσαν βουλγαριστί. Και ο μεν Τιμόθεος έγινεν Επίσκοπος της αυτής πόλεως· ο δε Κομάσιος, στρατιώτης ων πρότερον, έγινεν έπειτα μοναχός, και εκήρυττε τον λόγον της αληθείας· ομοίως δε, και ο Ευσέβιος, μοναχός ων. Ο δε Θεόδωρος, Επίσκοπος γενόμενος, ήτο εκ των 318 της Α Συνόδου.

Τούτων δε των ιερών ανδρών την πολιτείαν μαθόντες Πέτρος και Ιωάννης, Σέργιος και Θεόδωρος και Νικηφόρος οι ιερείς· ομοίως και Βασίλειος και Θωμάς οι διάκονοι·

και Ιερόθεος, Δανιήλ, και Χαρίτων οι μοναχοί· πορευθέντες, ηντάμωσαν εις την Στρώμνιτσαν τους ανωτέρω Αγίους. Οίτινες, όλοι ομού μελετώντες εν τω νόμω Κυρίου πάντοτε, μετεχειρίζοντο μίαν αγγελικήν πολιτείαν, φωτίζοντες τας ψυχάς των ανθρώπων, ιατρεύοντες δε τα πάθη ψυχής τε και σώματος· μισθόν δε της ιατρείας εζήτουν το να πιστεύωσιν εις τον Χριστόν.

Την φήμην ταύτην ήκουσαν οι εν Θεσσαλονίκη άρχοντες Ουάλης και Φίλιππος. Όθεν, μετέβησαν εις την Στρώμνιτσαν, και συλλαβόντες τους Αγίους, παρέστησαν αυτούς

έμπροσθέν των. Τούτους εξετάσαντες, επετίμησαν, διατί κατεφρονώσι τα βασιλικά προστάγματα, και αποστρεφόμενοι τας περί θεών μαρτυρίας, λατρεύουσιν ένα άνθρωπον σταυρωθέντα μετά των ληστών; Οι δε Άγιοι, ανοίξαντες το στόμα, απέδειξαν μεν την των ειδώλων ματαιότητα, ωμολόγησαν δε το Μυστήριον της του Θεού Λόγου οικονομίας. Όθεν, οι άρχοντες, διακόψαντες τον λογων των, τους είπον: Η θυσιάζετε εις τους θεούς, είτε μη θα θανατωθήτε. Οι δε Άγιοι εν ενί στόματι εφώναξαν: Μη γένοιτο ποτέ να θυσιάσωμεν εις τους δαίμονες, ημείς οι οποίοι ηλευθερώθημεν από της δουλείας των δαιμόνων υπό του αληθινού Θεού ημών. Όθεν, απεφάσισαν οι άρχοντες, όπως φονευθώσιν όλοι οι Άγιοι δια ξίφους.

Όθεν αποκεφαλισθέντες, έλαβον όλοι παρά Κυρίου τους της αθλήσεως αμαραντίνους στεφάνους. Εις δε εκ των δεκαέξ Αγίων, ο ιερεύς Πέτρος, ανάψας την καρδίαν από ένθεον ζήλον, εφώναξε: Ω, παραβάται, και της αληθείας εχθροί, διατί χύνετε αναιτίως τα αίματα των δικαίων, εις τους οποίους δεν ευρέθη ουδεμία αιτία θανάτου; Ταύτα ως ήκουσαν οι μιαροί άρχοντες, επρόσταξαν να εκδύσωσι τον Άγιον, και να απλώσωσιν αυτόν κατά γης· έπειτα, να δείρωσιν αυτόν με ραβδία και να κόψωσι τας χείράς του, και τέλος να τον αποκεφαλίσωσιν. Τούτου δε γενομένου, ερρίφθησαν αι ιεραί αυτού χείρες εις τους κύνας δια να τας φάγουν. Γυνή τις δε τυφλή ούσα εκ γενετής, ευρέθη εκεί, και ενόησεν, ότι έπεσε πλησίον εις τους πόδας της η δεξιά χειρ του Μάρτυρος. Όθεν, ταύτην λαβούσα, και τυλίξασα μέσα εις το επανωσκέπασμα της κεφαλής της, υπήγεν εις τον οίκόν της. Μη δυναμένη δε άλλως πως να εκδηλώση την χαράν της δια τον τοιούτον θησαυρόν, εφίλει την μαρτυρικήν δεξιάν, ενηγκαλίζετο και προσήγγιζεν αυτήν εις τα όμματά της· και ευθύς, ηνοίχθησαν οι οφθαλμοί της. Όθεν, βλέπουσα το φως του Ηλίου, με μεγάλην φωνήν την του Χριστού και των Αγίων εκήρυττε δύναμιν. Είτα, λαβούσα την δεξιάν, επορεύθη εις την Θεσσαλονίκην, και απεθησαύρισεν αυτήν εις τον εκείσε ναόν της καλλινίκου Μάρτυρος Αναστασίας.

Επειδή δε ευρίσκοντο άταφα και ατίμως ερριμένα τα των Αγίων Μαρτύρων λείψανα, δια τούτο, όταν οι ρηθέντες άρχοντες έφθασαν εις Θεσσαλονίκην, χριστιανοί τινες ευρόντες ευκαιρίαν έλαβον αυτά με λαμπάδας και θυμιάματα, και τα ενεταφίασαν εντίμως εις την Τιβεριούπολιν, έκαστον εις ιδιαιτέραν θήκην, επιγράψαντες εφ’ εκάστου κιβωτίου και το όνομα του Μάρτυρος, και την ζωήν και το αξίωμα. Έκτοτε δε, πηγάς θαυμάτων εκχέουσι τα άγια ταύτα λείψανα, όχι μόνον εις τους εκεί εγχωρίους, αλλά και εις τους μακράν κατοικούντας· ώστε, πολλοί ειδωλολάτραι παρακινούμενοι από τα θαύματα αυτών, επίστευσαν εις τον Χριστόν και εβαπτίσθησαν, ουδείς δε έμεινεν, ούτε εις την Στρώμνιτσαν, ούτε και εις τα όρια αυτής, ασεβής τε και ειδωλολάτρης. Ούτοι δε τυγχάνουν, προστάται και πολιούχοι της πόλεως του Κιλκίς.

Τη αυτή ημέρα, μνήμη του Αγίου ‘Ρωμανού, επισκόπου Μακεδονίας.

Ταις αυτών πρεσβείαις, ο Θεός, ελέησον ημάς. Αμήν.

**Ωδή ζ'. Δροσοβόλον μεν την κάμινον ειργάσαντο.**

Συμπαθείας της προς σάρκα διαζεύξας σου, τον νουν Μακαριώτατε, φλογιζόμενος και πυρί καιόμενος σοφέ, των Παίδων εβόας την ωδήν· Ευλογητός ει ο Θεός, ο των Πατέρων ημών.

Μεμακάρισται των παίδων θείος όμιλος, και γυναικών επτάριθμος, χορός άγιος, τους ξεσμούς, το πυρ, τους αικισμούς, στερρώς υπομείναντες ομού, και ουρανίων αγαθών καταξιούμενοι.

Aπελαύνονται εκ μόνης σου προσκλήσεως, της πονηρίας πνεύματα, εγνωκότα σε Aθλητήν αήττητον Χριστού, Ειρήναρχε μέλποντα θερμώς· Ευλογητός ει ο Θεός, ο των Πατέρων ημών.

**Θεοτοκίον**

Ραθυμία με κρατούμενον διέγειρον, προς εργασίαν Άχραντε θείων πράξεων, ενισχύουσά με κατ' εχθρών, αεί πολεμούντων με δεινώς, και εναντίοις λογισμοίς, δελεαζόντων με.

**Ωδή η'. Εκ φλογός τοις οσίοις δρόσον επήγασας.**

Των αιμάτων τω λύθρω επισταζόμενος, και μαστίγων τω κάλλει καλλωπιζόμενος, τω Νικοποιώ, παραστάς ω Ειρήναρχε, νίκης τα βραβεία, προς τούτω εκομίσω.

Υψωθείς τη αγάπη του Παντοκράτορος, διωκτών επηρμένην οφρύν κατέαξας, και ειδωλικόν, εταπείνωσας φρύαγμα, Μάρτυς αθλοφόρε, Ειρήναρχε παμμάκαρ.

Συμπαθείας με θείας Μάρτυς αξίωσον, πειρασμών και κινδύνων απολυτρούμενος, πίστει σε θερμή, τον τιμώντα Ειρήναρχε, και υπό την σκέπην, την σην προσπεφευγότα.

**Θεοτοκίον.**

Χαίρε άγιον όρος και θεοβάδιστον, απορρήτων πραγμάτων χαίρε φανέρωσις, άκουσμα φρικτόν, δυσθεώρητον όραμα, χαίρε των πεσόντων, ανάκλησις Παρθένε.

**Ωδή θ’. Θεόν ανθρώποις ιδείν αδύνατον.**

Αυτό το έσχατον και ακρότατον, των εφετών κατείληφας θεόφρον Ειρήναρχε, και μεθέξει Θεός εχρημάτισας, ψάλλων συν Ασωμάτοις Άγιος, άγιος, άγιος, Τριας η παντουργός, και παντοδύναμος.

Ρυσθείς παγίδων των θηρευόντων σε, καλιάν ουράνιον κατέπαυσας Ένδοξε, και Μαρτύρων συνήφθης στρατεύμασι, μετά των σων συνάθλων· όθεν γεραίρομεν μνήμην την υμών περιχαρώς, πανηγυρίζοντες.

Ισχύν και κράτος Χριστόν τιθέμενος, το χαλεπόν βασάνων διεπέρασας πέλαγος, και τους άνω λιμένας κατέλαβες, όλος ωραϊσμένος, όλος του Πνεύματος, ταις φωτοχυσίαις δαψιλώς, περιχεόμενος.

**Θεοτοκίον**

Νοείν το θαύμα το ακατάληπτον, του τοκετού του σου Παρθενομήτορ μη σθένοντες, σιωπή τούτο μάλλον δοξάζομεν, και σε δοξολογούμεν, την παμμακάριστον, μόνην

και καλήν εν γυναιξίν, ω Παναμώμητε.

**Εξαποστειλάριον. Ήχος γ´. Ο ουρανός τοις άστροις.**

Της Σεβάστειας γόνον, και των μαρτύρων καλλονήν, Ειρήναρχον τον γενναίον, συν Ακακίω ιερεί, και γυναιξί επταρίθμω, ύμνοις τιμήσωμεν πάντες.

**Έτερον. Ήχος β’ . Γυναίκες ακουτίσθητε.**

Πατέρα τον αγέννητον, Υιόν τον συναοίδιον, και Πνεύμα το Πανάγιον, καθωμολόγησας Μάρτυς, συν τοις σεπτοίς συνάθλοις σου, των θηρευτών κατέθραυσας, τα δόκανα πανόλβιε, και των μαρτύρων συνήφθης, στρατεύμασιν αθλοφόρε.

**Θεοτοκίον. Προεόρτιον.**

Πιστοί τα προεόρτια, των Γενεθλίων άσματα, νυν προηχήσωμεν πίστει· έρχεται ήκει γαρ Χριστός, εν Βηθλεέμ του τεχθήναι, ως βροτός εκ Παρθένου, και οραθήναι νήπιος, σπαργάνοις ενειλημένος· ο προ αιώνων υπάρχων.

**Εις τους Αινούς. Ήχος δ’ . Ως γενναίος εν μάρτυσι.**

Ως καλώς στρατευσάμενοι, Βασιλεί των Δυνάμεων, εαυτούς πανεύφημοι παρεδώκατε, εθελουσίως εις μάστιγας, και βίαιον θάνατον, επαγόμενοι χορούς, συμμαρτύρων Μακάριοι, μεθ’ ων εύρατε, το μακάριον τέλος, και στεφάνους, ανεδήσασθε της νίκης, υπέρ ημών, ικετεύοντες. (Δις)

Ανενδότως τυπτόμενοι, και πυρί δαπανώμενοι, και κρηπίσι πάντοτε καθηλούμενοι, και εν οδοίς ελαυνόμενοι, ειρκτή συγκλειόμενοι, και ως θύμα καθαρόν, ταις εσχάραις οπτόμενοι, προσηνέχθητε, δι’ ημάς τω τυθέντι, ως ευώδη, ιερεία και τη άνω, τραπέζη Μάρτυρες ένδοξοι.

Και χειρών Παναοίδιμοι, και ποδών τε στερούμενοι, κεφαλάς τεμνόμενοι και στρεβλούμενοι, και πάσαις άλλαις κολάσεσι, καθυποβαλλόμενοι, ουκ ηρνήσασθε Χριστόν, ου ξοάνοις εθύσατε, αλλά χαίροντες, εκ ζωής της προσκαίρου, Αθλοφόροι, προς ουράνιον και θείαν, μετεβιβάσθητε εύκλειαν.

**Δόξα. Ήχος, πλ. β’ .**

Της Σεβάστειας γόνος λαμπρός, και της Οικουμένης αστήρ τρισμέγιστος, υπάρχεις αληθώς, μάρτυς Ειρήναρχε, καταλαμπών της γης τα πέρατα δια του μαρτυρίου σου,

και της γενναιότατης ομολογίας σου, ότι εστί ο Χριστός, ο Θεός ημών και κτίστης των απάντων καταυγάζεις συν τοις συνάθλοις σου, την Εκκλησίαν του Χριστού, και φαιδρύνεις τας ψυχάς των Ορθοδόξων· διο πρέσβευε τω Ειρηνάρχη Θεώ, υπέρ των ψυχών ημών.

**Και νυν. Θεοτοκίον. Προεόρτιον. Ήχος πλ. β’ . Βύζαντος.**

Ανύμφευτε Παρθένε, πόθεν ήκεις; Τις ο τεκών σε; Τις και η Μήτηρ σου; Πως τον Κτίστιν φέρεις εν αγκάλαις; Πως ουκ εφθάρης την νηδύν; Μεγάλων χαρισμάτων επί σοι, φρικτών μυστηρίων επί γης τελουμένων, ορώμεν Παναγία, και προευτρεπίζομεν επάξιόν σοι χρέος, επί γης το Σπήλαιον και ουρανόν αιτούμεν, παρασχείν τον αστέρα· και Μάγοι, δε προέρχονται, από Ανατολών της γης, εις Δυσμάς θεάσασθαι, την σωτηρίαν των βροτών, ως βρέφος γαλουχούμενος.

Δοξολογία Μεγάλη.

**ΕΙΣ ΤΗΝ ΛΕΙΤΟΥΡΓΙΑ**

Τα Τυπικά, οι Μακαρισμοί, και εκ του Κανόνος του Αγίου η γ’ καὶ η στ’ ᾠδή.

Το Εισοδικόν το Απολυτίκιον του Αγίου και το προεόρτιον Κοντάκιον.

**Απόστολος:**

Προκείμενον: Ευφανθήσεται δίκαιος εν Κυρίω...

Στίχος: Εισάκουσον ο Θεός της φωνής μου...

**Προς Ρωμαίους Επιστολής Παύλου το Ανάγνωσμα. (Κεφ. ΣΤ , 18-23):**

Αδελφοί, ελευθερωθέντες από της αμαρτίας...

**Ευαγγέλιον. Εκ του κατά Ιωάννην. (ΙΕ Ι7- ΙΣΤ 2):**

Είπεν ο Κύριος τοις εαυτού μαθηταίς. Ταύτα εντέλλομαι υμίν, ίνα αγαπάτε αλλήλους...

**Μεγαλυνάρια. Εις τον Ειρήναρχον.**

Ειρήναρχον άπαντες οι πιστοί, υμνήσωμεν ύμνοις και προσπέσωμεν εκτενώς, ίνα μεσιτεύση, προς την σεπτήν Τριάδα, δωρήσασθαι τω κόσμω, το μέγα έλεος.

**Εις τον όμιλον των Γυναικών.**

Επτάριθμον όμιλον Γυναικών, αξίως τιμάσθω η πανήγυρις των πιστών, τη σεπτή εικόνι, προσπέσωμεν βοώντες· ταις σαις λιταίς πρεσβείαις, άπαντας ρύσαθαι.

**Εις τον Ακάκιον.**

Πρεσβύτα Κυρίου και αθλητά, Ακάκιε μάκαρ, των μαρτύρων άνθος τερπνόν· δυσώπησον Πάτερ, Τριάδα την Αγίαν, ίνα τον κόσμον ρύση του πολεμήτορος.

**Εις τον Παίδων όμιλον.**

Φιλέορτοι δράμωμεν ευσεβώς, τιμήσωμεν θείον, Παίδων όμιλον ιερόν, του Πνεύματος σθένει, καθείλε των δαιμόνων, το ψυχοφθόρον μένος, και την αναίδειαν.

Κοινωνικόν: Εις μνημόσυνον αιώνιον...

**Δίστιχον:**

Ειρήναρχος έψαλεν ωδήν σοι Μάρτυς·

ειρήνην, Ειρήναρχε, δίδου τω Ειρηνάρχω.

Η/Υ ΠΗΓΗ:

Voutsinasilias.blogspot.gr

http://voutsinasilias.blogspot.gr/2009/11/28.html